Presuda Općeg suda (deveto vijeće) od 24. ožujka 2021. – Andreas Stihl/EUIPO – Giro Travel Company (Kombinacija sive i narančaste boje)
(predmet T-193/18)
„Žig Europske unije – Postupak za proglašenje žiga ništavim – Žig Europske unije koji se sastoji od kombinacije narančaste i sive boje – Apsolutni razlog za odbijanje – Članak 4. i članak 7. stavak 1. točka (a) Uredbe (EZ) br. 40/94 (koji je postao članak 63. stavak 1. točka (a) Uredbe (EU) 2017/1001) – Dovoljno jasan i precizan grafički prikaz – Potreba za sustavnim rasporedom u kojemu su boje uključene na unaprijed određen i jednoobrazan način”
1.      Žig Europske unije – Odricanje, opoziv i ništavost – Apsolutni razlozi za ništavost – Znakovi koji mogu činiti žig – Grafički prikaz žiga u figurativnom obliku – Uvjeti za registraciju – Dovoljno jasan i precizan grafički prikaz
(Uredba Vijeća br. 40/94, čl. 4. i čl. 7. st. 1. t.(a) i čl. 51. st. 1. t. (a))
(t. 28.-30.)
2.      Žig Europske unije – Odricanje, opoziv i ništavost – Apsolutni razlozi za ništavost – Znakovi koji mogu činiti žig – Boje ili kombinacije boja – Pretpostavke
(Uredba Vijeća br. 40/94, čl. 4. i čl. 7. st. 1. t. (a) i čl. 51. st. 1.; Uredba Komisije br. 2868/95, čl. 1. pravilo 3. st. 3.)
(t. 31.-33.)
3.      Žig Europske unije – Odricanje, opoziv i ništavost – Apsolutni razlozi za ništavost – Znakovi koji mogu činiti žig – Boje ili kombinacije boja – Žig koji se sastoji od kombinacije narančaste i sive boje
(Uredba Vijeća br. 40/94, čl. 4. i čl. 7. st. 1. t.(a) i čl. 51. st. 1. t. (a))
(t. 38.-42.)
Predmet
Tužba protiv odluke drugog žalbenog vijeća EUIPO-a od 23. siječnja 2018. (predmet R 200/2017-2), koja se odnosi na postupak za proglašavanje žiga ništavim između društava Giro Travel Company i Andreas Stihl.
Izreka
1.
Poništava se odluka drugog žalbenog vijeća Ureda Europske unije za intelektualno vlasništvo (EUIPO) od 23. siječnja 2018. (predmet R 200/2017-2).
2.
EUIPO će snositi vlastite troškove, kao i troškove društva Andreas Stihl AG & Co. KG.
3.
Giro Travel Company SRL snosit će vlastite troškove.